佛說濟諸方等學經

《佛說濟諸方等學經》，1卷，大乘佛教經典，由西晉竺法護漢譯。主旨在於糾正大乘佛教偏愛說空的偏見。大正藏將其歸為法華部中。

內容簡介
這部經典中記錄釋迦牟尼佛與彌勒菩薩在靈鷲山的對話。釋迦牟尼佛自說阿彌陀佛過去生為淨命比丘，他是為達摩比丘（法比丘）。因為達摩比丘已習得大乘空法，能記誦一千部大乘經典，坐禪時已有四禪，只承認諸法皆空，毀謗淨命比丘，死後墮入地獄。也因此，阿彌陀佛在淨土成佛而他在五濁惡世成佛《佛說濟諸方等學經》：「於彼世時，有大國城，名曰仁賢。有八十億眾民居中，亦觀根源而為說法。於時城中八十億家忻然受教，化一億家發菩薩意，七十九億立聲聞乘。於是，淨命比丘與萬菩薩同心俱往詣修道處。出去未久，時有比丘名曰為法，行來周旋，遠他鄉來。在仁賢城奉持方等千餘經卷，現得四禪自以為遠。淨命比丘學方等經十四億卷及修餘經六百萬卷，時法比丘在仁賢城惟但宣散一品法教，不知隨時觀其本行講說經法也，不能覺了達諸法界，專以空法而開化之，言一切法空悉無所有，所可宣講但論空法。」；「其法比丘用懷毒心誹謗智士，壽終之後墮地獄中，竟八十劫；用誹謗佛、毀呰正法，在地獄中七十劫已，加六十劫迷荒失志；盡斯數已，乃逮前行本發道意香寶光明如來佛所。其佛為講，更說法義勸發道意。墮畜生中九百萬世，後生人間六百萬世，常遭貧厄，所生之處常啞無舌。」「佛告阿逸：『欲知爾時淨命比丘豈異人乎？莫作斯觀。所以者何？是阿彌陀佛也。其法比丘則我身是，吾於彼世所更如是。」佛告阿逸：「眾事諸法難了難了，義微如是。吾以是故，於五濁世得成正覺。』」《大乘方廣總持經》爾時跋陀城中復有比丘名曰達摩，於大乘經方廣正典受持千部，獲得四禪，唯以方廣空法化彼城中一切眾生，不能以善方便隨欲而說，作如是言：『一切諸法悉皆空寂！我所說者真是佛說。彼淨命比丘所說雜穢不淨，此比丘實非淨命而稱淨命。何以故？而此比丘所受諸華，不持供養而自受用，塗香末香亦復如是。淨命比丘愚痴無智，不能知我久修梵行。彼既年少、出家未久，我慢無信、多諸放逸。是諸人等無所知曉，謂是淨命持戒比丘。』爾時達摩以其噁心謗持法者，身壞命終墮於地獄經七十劫具受眾苦，滿七十劫已墮畜生中。過六十劫後值遇香寶光佛，於彼法中發菩提心，於九萬世猶生畜生中。過九萬世已得生人中，於六萬世貧窮下賤，恆無舌根。其淨命比丘於諸法中得淨信心、為人說法，彼於後時得值六十三那由他佛，恆為法師，具足五通，勸請彼佛轉妙法輪。阿逸多，汝今當知，過去淨命比丘者豈異人乎？莫作異觀，今阿彌陀佛是。阿逸多，汝今當知，過去達摩比丘者豈異人乎？莫作異觀，今我身是。由我過去愚痴無智、毀謗他故受苦如是。我以此業因緣故處五濁世成等正覺。

版本
《佛說濟諸方等學經》，1卷，西晉竺法護譯
《大乘方廣總持經》，1卷，隋毘尼多流支譯

註釋

Category:法華部